ΑΠΟΦΑΣΕΙΣ
Αριθμ. 8321-2025
Καθορισμός της οργάνωσης, της διεύθυνσης, του
περιεχομένου, του τόπου και της διάρκειας: της
βασικής εκπαίδευσης: α) των υποψηφίων της κατηγορίας δευτεροβάθμιας εκπαίδευσης (ΔΕ) του
κλάδου ΔΕ Προσωπικού Εξωτερικής Φρούρησης
των προκηρύξεων 6Κ/2018 και 9Κ/2021 του ΑΣΕΠ,
καθώς και υποψηφίων που προστατεύονται από
το ν. 2643/1998 και β) των υπαλλήλων της κατηγορίας δευτεροβάθμιας εκπαίδευσης του κλάδου
ΔΕ Φύλαξης των Σωφρονιστικών Καταστημάτων.
ΟΙ ΥΦΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:
α) Της περ. ιβ) του άρθρου 20, της παρ. 3 του άρθρου
77 του ν. 4270/2014 «Αρχές Δημοσιονομικής Διαχείρισης
και εποπτείας (ενσωμάτωση της Οδηγίας 2011/85/ΕΕ) δημόσιο λογιστικό και άλλες διατάξεις» (Α’ 143),
β) των άρθρων 48, 49, 50 και 51 του ν. 2721/1999 «Τροποποίηση και αντικατάσταση των διατάξεων των νό-
μων 1756/1988 (Α’ 35), 1729/1987 (Α’ 144), του Ποινικού
Κώδικα, του Κώδικα Ποινικής Δικονομίας, του Κώδικα
Πολιτικής Δικονομίας και άλλες διατάξεις» (Α’ 112),
γ) της παρ. 3.δ) του άρθρου 18 του ν. 4625/2019 «Ρυθμίσεις Υπουργείου Υποδομών και άλλες επείγουσες δι-
ατάξεις» (Α’ 139),
δ) του άρθρου 99 του ν. 1851/1989 «Κώδικας βασικών
κανόνων για τη μεταχείριση των κρατουμένων και άλλες
διατάξεις» (Α’ 122),
ε) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133),
στ) του π.δ. 80/2016 «Ανάληψη υποχρεώσεων από
τους διατάκτες» (Α’ 145),
ζ) του άρθρου 21 του π.δ. 215/2006 «Κανονισμός Οργάνωσης και Λειτουργίας της Υπηρεσίας Εξωτερικής
Φρούρησης Καταστημάτων Κράτησης» (Α’  217),
η) του π.δ. 40/2011 «Σύσταση Γενικής Γραμματείας
Αντεγκληματικής Πολιτικής στο Υπουργείο Δικαιοσύνης, Διαφάνειας και Ανθρωπίνων Δικαιωμάτων»
(Α’ 105),
θ) του άρθρου 2 του π.δ. 81/2019 «Σύσταση, συγχώνευση, μετονομασία και κατάργηση Υπουργείων και
καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ι) του π.δ. 142/2017 «Οργανισμός Υπουργείου Οικονομικών» (Α’ 181),
ια) του άρθρου 1 του π.δ. 82/2023 «Μετονομασία
Υπουργείου - Σύσταση και μετονομασία Γενικών Γραμματειών  - Μεταφορά αρμοδιοτήτων, υπηρεσιακών
μονάδων και θέσεων προσωπικού - Τροποποίηση και
συμπλήρωση του π.δ. 77/2023 (Α’ 130) - Μεταβατικές
διατάξεις» (Α’ 139),
ιβ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ιγ) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44),
ιδ) της υπ’ αρ. 7017/7/257/24-03-2025 κοινής  απόφασης του Πρωθυπουργού και του Υπουργού Προστασίας
του Πολίτη «Ανάθεση αρμοδιοτήτων στον Υφυπουργό Προστασίας του Πολίτη, Ιωάννη Λαμπρόπουλο»
(Β’ 1402),
ιε) της υπό στοιχεία 102928 ΕΞ 2023/10-07-2023 κοινής απόφασης του Πρωθυπουργού και του Υπουργού
Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441),
ιστ) της υπ’ αρ. 85980/22.11.2019 κοινής απόφασης
των Υπουργών Οικονομικών και Προστασίας του Πολίτη
«Αρμοδιότητες και στελέχωση υποκείμενων οργανικών
μονάδων της Γενικής Διεύθυνσης Διαχείρισης Καταστημάτων Κράτησης και Διαχείρισης Κρίσεων» (Β’ 4409),
ιζ) της υπ’ αρ. 2/67332/0022/28-12-2006 κοινής απόφασης των Υπουργών Οικονομίας και Οικονομικών και
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
2 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1599
03.04.2025 08:21:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
Δικαιοσύνης «Ορισμός αποζημίωσης εκπαιδευομένων
στο πρόγραμμα βασικής εκπαίδευσης της Σχολής Προσωπικού Εξωτερικής Φρούρησης Καταστημάτων Κρά-
τησης» (ΥΟΔΔ 23/2007),
ιη) της υπ’ αρ. 2/54824/0022/17-08-2010 κοινής απόφασης των Υφυπουργών Εσωτερικών, Αποκέντρωσης
και Ηλεκτρονικής Διακυβέρνησης και Οικονομικών «Καθορισμός ωριαίας αποζημίωσης του διδακτικού προ-
σωπικού των Υπουργείων, των Αυτοτελών Δημοσίων
Υπηρεσιών και των Ν.Π.Δ.Δ.» (Β’ 1308),
ιθ) της υπ’  αρ. 58819/07-04-2003 απόφασης του
Υπουργού Δικαιοσύνης «Εσωτερικός Κανονισμός Λειτουργίας Γενικών Καταστημάτων Κράτησης τύπου Α’ και
Β’» (Β’ 463),
κ) της υπ’ αρ. 14088/15-02-2019 απόφασης του Υπουργού Δικαιοσύνης «Εσωτερικός Κανονισμός Λειτουργίας
Αγροτικών Καταστημάτων Κράτησης» (Β’  760),
κα) της υπ’  αρ. 47503/21-06-2005 απόφασης του
Υπουργού Δικαιοσύνης «Εσωτερικός Κανονισμός Λειτουργίας των Ειδικών Καταστημάτων Κράτησης Νέων»
(Β’ 889), όπως έχει τροποποιηθεί με την υπ’ αρ. 41841/
08-05-2006 (Β’ 647) όμοια.
2. Την ανάγκη για την υλοποίηση προγράμματος βασικής εκπαίδευσης των υποψηφίων της κα-
τηγορίας δευτεροβάθμιας εκπαίδευσης (ΔΕ) του
κλάδου ΔΕ Προσωπικού Εξωτερικής Φρούρησης
των προκηρύξεων 6Κ/2018 και 9Κ/2021 του ΑΣΕΠ,
όπως προκύπτει από τα υπ’ αρ. 24962/27-09-2024,
29714/21-11-2024, 30258/27-11-2024, 2359/28-012025 και 5404/26-02-2025 έγγραφα του Τμήματος
Υπηρεσιακής Κατάστασης Σωφρονιστικών Υπαλλήλων,
Επιμελητών Ανηλίκων και Επιμελητών Κοινωνικής Αρωγής της Γ.Γ.Α.Π., καθώς και των υπαλλήλων της κατηγο-
ρίας δευτεροβάθμιας εκπαίδευσης (ΔΕ) του κλάδου ΔΕ
Φύλαξης των Σωφρονιστικών Καταστημάτων, οι οποίοι
δεν έχουν παρακολουθήσει την προβλεπόμενη εκπαίδευση.
3. Την υπ’ αρ. 3642/14-02-2025 (ορθή επανάληψη) εισήγηση της Αν. Προϊσταμένης της Γενικής Διεύθυνσης
Οικονομικών Υπηρεσιών και Διοικητικής Υποστήριξης
της Γενικής Γραμματείας Αντεγκληματικής Πολιτικής.
4. Τις υπ’ αρ. 1410/21-01-2025 (ΑΔΑ: 6ΗΔΔ46ΜΤΛΒΖΞΑ), 2083/29-01-2025 (ΑΔΑ: 9Χ2Δ46ΜΤΛΒ-ΖΘΥ),
2403/30-01-2025 (ΑΔΑ: 9Θ3Χ46ΜΤΛΒ-422), 2675/
31-01-2025
(ΑΔΑ:
9ΑΥ546ΜΤΛΒ-ΑΡ7),
3509/
05-02-2025 (ΑΔΑ: Ψ16Φ46ΜΤΛΒ-Κ1Ι), 3511/05-02-2025
(ΑΔΑ: 6Θ9546ΜΤΛΒ-ΑΨΧ), 3512/05-02-2025 (ΑΔΑ:
ΨΤΩΜ46ΜΤΛΒ-Μ6Ε), 3514/05-02-2025 (ΑΔΑ: ΨΩΙΨ46ΜΤΛΒ-8ΞΒ), 3510/05-02-2025 (ΑΔΑ: 9ΙΤΞ46ΜΤΛΒ-
8ΡΩ), 3513/05-02-2025 (ΑΔΑ: 90ΚΧ46ΜΤΛΒ-ΣΗΖ) αποφάσεις έγκρισης δέσμευσης πίστωσης δαπάνης.
5. Το γεγονός ότι από τις διατάξεις της παρούσας
προκαλείται συνολική δαπάνη ύψους 112.557,84 ευρώ,
σε βάρος του προϋπολογισμού του Υπουργείου Προστασίας του Πολίτη έτους 2025, η οποία θα καλυφθεί
για το έτος 2025 από τις εγγεγραμμένες πιστώσεις του
ειδικού φορέα 1057.202.0000000 «Γενική Γραμματεία
Αντεγκληματικής Πολιτικής» του Υπουργείου Προστασίας του Πολίτη, (ΑΛΕ: 2130107001, 2410902001,
2410401001, 2410201001, 2410901001, 2410202001,
3120301001).
6. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Καθορίζουμε την οργάνωση, τη διεύθυνση, το περιεχόμενο, τον τόπο και τη διάρκεια της βασικής εκπαίδευ-
σης των υποψηφίων της κατηγορίας δευτεροβάθμιας
εκπαίδευσης (ΔΕ) του Κλάδου Προσωπικού Εξωτερικής
Φρούρησης και των υπαλλήλων της κατηγορίας δευτεροβάθμιας εκπαίδευσης (ΔΕ), του Κλάδου Φύλαξης των
Σωφρονιστικών Καταστημάτων για τρεις (3) εκπαιδευτικές σειρές για το έτος 2025, ως ακολούθως:
Άρθρο 1
ΒΑΣΙΚΗ ΕΚΠΑΙΔΕΥΣΗ
1. Το πρόγραμμα βασικής εκπαίδευσης της Σχολής για
τους υπαλλήλους του κλάδου ΔΕ Φύλαξης είναι διάρκειας εκατόν ογδόντα (180) διδακτικών ωρών και για τους
υποψηφίους του κλάδου ΔΕ Προσωπικού Εξωτερικής
Φρούρησης είναι διάρκειας διακοσίων σαράντα έξι (246)
διδακτικών ωρών και περιλαμβάνει τόσο θεωρητική όσο
και πρακτική εκπαίδευση.
2. Η Σχολή παρέχει βασική εκπαίδευση στους εκπαιδευόμενους των δύο αναφερόμενων κλάδων των Σω-
φρονιστικών Καταστημάτων, στις εγκαταστάσεις του
Σωφρονιστικού Καταστήματος Γυναικών Ελεώνα Θηβών,
με έδρα τη Θήβα, όπου υλοποιείται η εκπαίδευση καθώς
και η διαμονή των εκπαιδευομένων.
3. Η εκπαίδευση έχει ως σκοπό την επαγγελματική
κατάρτιση, την ανάπτυξη των ψυχικών, σωματικών
ικανοτήτων και την καλλιέργεια της επαγγελματικής
συνείδησης των εκπαιδευομένων, ώστε να ανταποκριθούν με επάρκεια και αποτελεσματικότητα στα
καθήκοντά τους.
Άρθρο 2
ΔΙΕΥΘΥΝΤΗΣ ΣΧΟΛΗΣ
1. Ο διευθυντής της Σχολής, με τον αναπληρωτή του
έχουν τα παρακάτω καθήκοντα και αρμοδιότητες:
α) φροντίζει για τη λειτουργία της Σχολής,
β) ελέγχει την πιστή εφαρμογή της απόφασης αυτής,
γ) εισηγείται από κοινού με τον επιστημονικά υπεύθυνο τους διδάσκοντες της Σχολής στον Υπουργό Προ-
στασίας του Πολίτη,
δ) ρυθμίζει τα θέματα που αφορούν τη διαμονή και τη
σίτιση των εκπαιδευομένων,
ε) λαμβάνει τα ενδεδειγμένα προληπτικά μέτρα και
αποφάσεις για τη λειτουργία ή μη του προγράμματος
εκπαίδευσης, με σκοπό την αντιμετώπιση της διασποράς
του κορωνοϊού (COVID-19), σε συνεργασία με τον ΕΟΔΥ
και την Γενική Γραμματεία Πολιτικής Προστασίας και
στ) αντιμετωπίζει τα προβλήματα και τα θέματα που
τυχόν προκύψουν κατά το χρόνο λειτουργίας της Σχολής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
2. Ο διευθυντής της Σχολής με τον αναπληρωτή του
επικουρείται στο έργο του από τον επιστημονικά υπεύθυνο για το εκπαιδευτικό πρόγραμμα και από τουλάχι-
στον δύο (2) γραμματείς, οι οποίοι/ες αναλαμβάνουν τη
γραμματειακή και διαχειριστική υποστήριξη της Σχολής.
Άρθρο 3
ΕΠΙΣΤΗΜΟΝΙΚΑ ΥΠΕΥΘΥΝΟΣ
Ο επιστημονικά υπεύθυνος της Σχολής έχει αρμοδιότητα να:
α) μεριμνά για την κατανομή των διδακτικών ωρών
στους διδάσκοντες, σύμφωνα με τα συναφή προσόντα
ανά γνωστικό αντικείμενο,
β) οργανώνει και συντονίζει τους διδάσκοντες για την
κατάρτιση του ωρολογίου προγράμματος,
γ) μεριμνά για την προπαρασκευή, οργάνωση και διεξαγωγή των εξετάσεων και
δ) διοργανώνει επιστημονικές διαλέξεις και δράσεις
εκτός ωρολογίου προγράμματος, κατόπιν έγκρισης του
διευθυντή της Σχολής.
Άρθρο 4
ΟΡΟΙ ΠΑΡΑΚΟΛΟΥΘΗΣΗΣ
1. Η παρακολούθηση του προγράμματος είναι υποχρεωτική.
2. Οι εκπαιδευόμενοι που καλούνται για εκπαίδευση
παρουσιάζονται στη Σχολή την καθορισθείσα ημερομηνία και φέρουν μαζί τους εκτός από τα προσωπικά τους
είδη, δύο αθλητικές φόρμες, χρώματος σκούρο μπλε ή
γκρι ή μαύρου και αθλητικά παπούτσια.
3. Η εκπαίδευση για τους υπαλλήλους του κλάδου ΔΕ
Φύλαξης έχει συνολική διάρκεια εκατόν ενενήντα έξι
(196) ώρες, εκ των οποίων εκατόν ογδόντα (180) διδακτικές ώρες και δεκαέξι (16) ώρες για τη διεξαγωγή των
εξετάσεων. Για τους υποψηφίους του κλάδου ΔΕ Προσωπικό Εξωτερικής Φρούρησης έχει συνολική διάρκεια
διακόσιες πενήντα οκτώ (258) ώρες, εκ των οποίων διακόσιες σαράντα έξι (246) διδακτικές ώρες και δώδεκα
(12) ώρες για τη διεξαγωγή των εξετάσεων.
4. Ημέρες διδασκαλίας ορίζονται οι ημέρες της εβδομάδας, από Δευτέρα μέχρι και Σάββατο. Οι ώρες διδασκαλίας
της κάθε ημέρας θα οριστούν με απόφαση του διευθυντή
σε συνεργασία με τον επιστημονικά υπεύθυνο της Σχολής.
5. Χορήγηση αδειών, κατά τη διάρκεια των μαθημάτων επιτρέπεται μόνο για πολύ σοβαρούς λόγους και η
χορήγηση τους ή μη είναι στην κρίση του διευθυντή ή
του αναπληρωτή του. Σε περίπτωση ασθενείας, ο εκπαιδευόμενος υποχρεούται να ενημερώσει άμεσα τη
γραμματεία της Σχολής. Οι άδειες ασθενείας και οι ολιγοήμερες και ολιγόωρες άδειες απουσίας, καταχωρούνται
σε ειδικό βιβλίο της γραμματείας και ενημερώνεται το
Σωφρονιστικό Κατάστημα από το οποίο προέρχεται ο
εκάστοτε υπάλληλος.
6. Οι εκπαιδευόμενοι κάθε τμήματος, ανάλογα με τον
αριθμό τους, χωρίζονται για τα θεωρητικά μαθήματα
σε επί μέρους τμήματα και για τα πρακτικά σε ομάδες.
7. Η ακριβής ημερομηνία παρουσίασης των εκπαιδευομένων στη Σχολή Εκπαίδευσης, η έναρξη και ο ορισμός
του εκπαιδευτικού, επιστημονικού και διοικητικού προσωπικού της Σχολής, καθορίζονται με αποφάσεις του
Υπουργού. Με απόφαση του διευθυντή της Σχολής καθορίζεται το πρόγραμμα της εκπαίδευσης και κατανέμονται
οι εκπαιδευόμενοι σε τμήματα και ομάδες ανάλογα με
τον αριθμό τους.
Άρθρο 5
ΔΙΑΚΟΠΗ ΕΚΠΑΙΔΕΥΣΗΣ
1. Η Εκπαίδευση διακόπτεται στις κάτωθι περιπτώσεις:
α) Παραίτησης από την Υπηρεσία. Η αίτηση παραίτησης γίνεται δεκτή, όπως προβλέπεται από τις κείμενες
διατάξεις.
β) Σωματικής ανικανότητας, η οποία ανέκυψε μετά την
έναρξη της εκπαίδευσης.
γ) Δικαιολογημένης απουσίας από τα μαθήματα ή τις
ασκήσεις πέραν των έξι (6) ημερών, κατά τη διάρκεια
της εκπαίδευσης.
δ) Αδικαιολόγητης απουσίας πέραν των δέκα (10)
ωρών, κατά τη διάρκεια της εκπαίδευσης.
ε) Αδικαιολόγητης μη προσέλευσης στις τελικές εξετάσεις.
στ) Λόγω ανάρμοστης συμπεριφοράς και συμπεριφοράς εν γένει, που φανερώνει ακαταλληλότητα του
εκπαιδευομένου για την άσκηση των καθηκόντων του
κλάδου. Για την διακοπή της εκπαίδευσης, διαβιβάζεται
αιτιολογημένη εισήγηση του Διευθυντή της Σχολής στις
αρμόδιες υπηρεσίες.
2. Σε περίπτωση μη παρουσίασης στη Σχολή μέσα
στην οριζόμενη προθεσμία, εκτός αν η καθυστέρηση
οφείλεται σε ανώτερη βία, γεγονός το οποίο είναι υποχρεωμένος ο ενδιαφερόμενος να αποδείξει, ο εκπαιδευ-
όμενος θεωρείται αδικαιολογήτως απών. Ως ανωτέρα
βία, για την περίπτωση αυτή, θεωρείται ιδίως η βαριά
ασθένεια, περιστατικά που πρέπει να αποδεικνύονται
με έγγραφα Δημόσιου Νοσοκομείου ή άλλης Δημόσιας
Αρχής.
Η απουσία του εκπαιδευόμενου στις περιπτώσεις
αυτές δεν επιτρέπεται να υπερβαίνει τις έξι (6) ημέρες
εκπαίδευσης.
3. Για τις ανωτέρω περιπτώσεις δικαιολογημένης διακοπής της εκπαίδευσης, οι εκπαιδευόμενοι θα εισαχθούν
σε επόμενη εκπαιδευτική σειρά, εφόσον συντρέχουν οι
νόμιμες προϋποθέσεις.
Άρθρο 6
ΔΙΔΑΣΚΟΜΕΝΑ ΜΑΘΗΜΑΤΑ ΠΡΟΓΡΑΜΜΑΤΟΣ
ΣΠΟΥΔΩΝ ΒΑΣΙΚΗΣ ΕΚΠΑΙΔΕΥΣΗΣ ΥΠΑΛΛΗΛΩΝ
ΦΥΛΑΞΗΣ ΣΩΦΡΟΝΙΣΤΙΚΩΝ ΚΑΤΑΣΤΗΜΑΤΩΝ
1η ΔΙΔΑΚΤΙΚΗ ΕΝΟΤΗΤΑ: ΕΘΝΙΚΟ ΣΩΦΡΟΝΙΣΤΙΚΟ
ΣΥΣΤΗΜΑ, ΕΥΡΩΠΑΪΚΟΙ ΚΑΙ ΔΙΕΘΝΕΙΣ ΚΑΝΟΝΕΣ ΕΚΤΙΣΗΣ ΠΟΙΝΩΝ (18 ώρες)
1.1. Βασικές Αρχές Απονομής Ποινικής Δικαιοσύνης
(6 ώρες)
1.1.1. Σκοπός και λειτουργία των ποινικών νόμων
1.1.2. Κατηγορίες αξιόποινων πράξεων
1.1.3. Διάκριση ποινών (κύριες και παρεπόμενες ποινές)
1.1.4. Κανόνες επιμέτρησης ποινών
1.1.5. Τρόποι έκτισης ποινών και μέτρων ασφάλειας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
1.1.6. Δίκαιο για ανήλικους παραβάτες (αναμορφωτικά,
θεραπευτικά μέτρα και περιορισμός σε
ειδικό σωφρονιστικό κατάστημα νέων)
1.2. Σωφρονιστική Νομοθεσία (8 ώρες)
1.2.1. Ιστορική αναδρομή του σωφρονιστικού συστήματος στην Ελλάδα
1.2.2. Γενικές Αρχές Σωφρονιστικού Κώδικα
1.2.3. Διάρθρωση, οργάνωση και λειτουργία σωφρονιστικών καταστημάτων
1.2.4. Όργανα διοίκησης και εποπτείας σωφρονιστικών
καταστημάτων
1.2.5. Εξωτερικός έλεγχος από εθνικά, ευρωπαϊκά και
διεθνή όργανα και επιτροπές (Συνήγορος του
Πολίτη- Εθνικός Μηχανισμός Πρόληψης των Βασανιστηρίων και της Κακομεταχείρισης, CPT, ECHR κ.ά.)
1.3. Βασικές αξίες και κανόνες δεοντολογίας σε ευρωπαϊκά και διεθνή νομικά κείμενα (4 ώρες)
1.3.1. Συστάσεις του Συμβουλίου της Ευρώπης
1.3.2. Ευρωπαϊκοί Σωφρονιστικοί Κανόνες
1.3.3. Ελάχιστοι Κανόνες του Οργανισμού Ηνωμένων
Εθνών για τη Μεταχείριση των Κρατουμένων (Nelson
Mandela Rules)
2η ΔΙΔΑΚΤΙΚΗ ΕΝΟΤΗΤΑ: ΜΕΤΑΧΕΙΡΙΣΗ ΚΡΑΤΟΥΜΕΝΩΝ ΚΑΙ ΑΝΘΡΩΠΙΝΑ ΔΙΚΑΙΩΜΑΤΑ (24 ώρες)
2.1. Εγκλεισμός, η έννοια και οι συνέπειές του (ώρες 6)
2.1.1. Ψυχική υγεία και πρόληψη της αυτοκαταστροφικής συμπεριφοράς
2.1.2. Ανάσχεση φαινομένων βίαιης συμπεριφοράς και
συγκρούσεων
2.2. Η κοινωνία της Φυλακής (ώρες 12)
2.2.1. Γενικά χαρακτηριστικά του πληθυσμού των κρατουμένων
2.2.2.Ειδικά χαρακτηριστικά και ανάγκες των ευάλωτων ομάδων κρατουμένων (ΑμεΑ, τοξικοεξαρτημένοι,
ΛΟΑΤΚΙ, ανήλικοι κ.λπ.),
2.2.3. Πολιτισμική ετερότητα και διαπολιτισμική επικοινωνία στα σωφρονιστικά καταστήματα
2.3. Η αποστολή και ο ρόλος του προσωπικού των σωφρονιστικών καταστημάτων (ώρες 6)
2.3.1. Προστασία δικαιωμάτων κρατουμένων
2.3.2. Η συμβολή του προσωπικού των σωφρονιστικών καταστημάτων στην κοινωνική επανένταξη των
κρατουμένων
3η ΔΙΔΑΚΤΙΚΗ ΕΝΟΤΗΤΑ: ΘΕΜΑΤΑ ΑΣΦΑΛΕΙΑΣ ΣΩΦΡΟΝΙΣΤΙΚΩΝ ΚΑΤΑΣΤΗΜΑΤΩΝ (24 ώρες)
3.1. Είδη ασφάλειας (6 ώρες)
3.1.1. Στατική ασφάλεια
3.1.2. Διαδικαστική ασφάλεια
3.1.3. Δυναμική ασφάλεια
3.2. Αρχές διασφάλισης εύρυθμης λειτουργίας των
σωφρονιστικών καταστημάτων (12 ώρες)
3.2.1. Έλεγχος προσώπων και αντικειμένων
3.2.2. Επιτήρηση εγκαταστάσεων με τη χρήση συμβατικών και ηλεκτρονικών μέσων και μεθόδων
3.2.3. Διαφοροποιημένα πλαίσια ασφάλειας και προστασίας κρατουμένων
3.2.4. Επίλυση προβλημάτων ασφάλειας και λήψη
αποφάσεων
3.3. Πειθαρχικό Δίκαιο κρατουμένων (6 ώρες)
3.3.1. Πειθαρχικά παραπτώματα των κρατουμένων
3.3.2. Πειθαρχικές ποινές
3.3.3. Πειθαρχικός έλεγχος
4η ΔΙΔΑΚΤΙΚΗ ΕΝΟΤΗΤΑ: ΔΙΑΧΕΙΡΙΣΗ ΚΡΙΣΕΩΝ (24
ώρες)
4.1. Χαρακτηριστικά και τύποι κρίσεων (10 ώρες)
4.1.1. Ενδεχόμενες αιτίες για την εκδήλωση κρίσεων
4.1.2. Τύποι κρίσεων στα σωφρονιστικά καταστήματα
4.1.3. Ενδείξεις κρίσης σε σωφρονιστικά καταστήματα
4.1.4. Στάδια κλιμάκωσης κρίσεων
4.2. Καλές πρακτικές διαχείρισης κρίσεων (8 ώρες)
4.2.1. Τεχνικές πρόληψης και αποκλιμάκωσης
4.2.2. Διαπραγμάτευση- διαμεσολάβηση
4.2.3. Διαχείριση βίαιων κρατουμένων
4.3. Ο ρόλος του προσωπικού στην πρόληψη και αντιμετώπιση κρίσεων (6 ώρες)
4.3.1. Η σημασία της επικοινωνίας στην επίλυση συγκρούσεων
4.3.2. Τρόποι κλιμακούμενης παρέμβασης προσωπικού, αρχή της αναλογικότητας
4.3.3. Ανάλυση περιπτώσεων κρίσεων και έκτακτων
περιστατικών
5η ΔΙΔΑΚΤΙΚΗ ΕΝΟΤΗΤΑ: ΘΕΜΑΤΑ ΥΓΕΙΑΣ- ΥΓΙΕΙΝΗΣΠΡΩΤΩΝ ΒΟΗΘΕΙΩΝ (27 ώρες)
5.1. Θέματα υγείας (11 ώρες)
5.1.1. Θεσμικό πλαίσιο, το δικαίωμα στην υγεία
5.1.2. Αντιμετώπιση πανδημιών, λοιμωδών και σεξουαλικώς μεταδιδόμενων νοσημάτων
5.1.3. Φροντίδα υγείας ευάλωτων ομάδων κρατουμένων (ΑμεΑ, τοξικοεξαρτημένοι, ανήλικοι κ.λπ.),
5.1.4. Ειδικά θέματα υγείας (διαπολιτισμική φροντίδα,
απεργία πείνας, κ.ά.)
5.2 Θέματα υγιεινής (4 ώρες)
5.2.1. Καθαριότητα των χώρων του καταστήματος
5.2.2. Ατομική υγιεινή προσωπικού και κρατουμένων
5.2.3. Διατροφή, άσκηση
5.3. Πρώτες βοήθειες (12 ώρες)
5.3.1. Παρέμβαση σε περιπτώσεις άμεσης ανάγκης.
Συνεργασία με το εξειδικευμένο προσωπικό
5.3.2. Βασική υποστήριξη της ζωής (αεραγωγοί, αναπνοή, κυκλοφορία αίματος), ΚΑΡΠΑ/αυτόματος εξωτε-
ρικός απινιδωτής, χορήγηση ναλοξόνης
5.3.3. Πνιγμονή από ξένο σώμα
5.3.4. Ατυχήματα, τραυματισμοί
5.3.5. Κουτί πρώτων βοηθειών
5.3.6. Πρώτες Βοήθειες Ψυχικής Υγείας
6η ΔΙΔΑΚΤΙΚΗ ΕΝΟΤΗΤΑ: ΑΥΤΟΑΜΥΝΑ ΚΑΙ ΑΥΤΟΠΡΟΣΤΑΣΙΑ (36 ώρες)
6.1 Αυτοάμυνα (20 ώρες)
6.1.1. Θεσμικό πλαίσιο αυτοάμυνας
6.1.2. Χώροι ευθύνης, ζώνες ασφαλείας σωφρονιστικών καταστημάτων
6.1.3. Αποκρούσεις χτυπημάτων (τεχνικές αποκρούσεων, αποφυγές)
6.1.4. Λαβές συνοδείας
6.1.5. Σωματική έρευνα
6.1.6. Αντιμετώπιση επιθέσεων με μαχαίρι
6.2 Αυτοπροστασία (16 ώρες)
6.2.1. Θεσμικό πλαίσιο αυτοπροστασίας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
6.2.2. Γενικές αρχές αυτοπροστασίας
6.2.3. Εκτέλεση υπηρεσίας (οργάνωση και πρακτική
αντιμετώπιση θεμάτων ασφάλειας, έρευνας, ελέγχου,
εφόδων, επισκεπτηρίων, στάσεων, εξεγέρσεων και άλλων έκτακτων περιστατικών)
6.2.4. Έλεγχος κτηρίων
7η ΔΙΔΑΚΤΙΚΗ ΕΝΟΤΗΤΑ: ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΥΠΑΛΛΗΛΩΝ ΦΥΛΑΞΗΣ ΣΩΦΡΟΝΙΣΤΙΚΏΝ ΚΑΤΑΣ-
ΤΗΜΑΤΩΝ (12 ώρες)
7.1. Δικαιώματα και υποχρεώσεις του προσωπικού των
σωφρονιστικών καταστημάτων ως δημοσίων υπαλλήλων (6 ώρες)
7.1.1. Διορισμός, δήλωση περιουσιακής κατάστασης
7.1.2. Θεμελιώδη δικαιώματα, περιορισμοί και κωλύματα
7.1.3. Μονιμότητα, μισθός, άδειες, υπηρεσιακή εξέλιξη
7.1.4. Πειθαρχικός και ποινικός έλεγχος
7.1.5. Κανόνες δεοντολογίας και υπηρεσιακής συμπεριφοράς
7.1.6. Προστασία προσωπικών δεδομένων, χρήση των
ΜΜΕ και των μέσων κοινωνικής δικτύωσης
7.2. Ρόλος και αρμοδιότητες προσωπικού φύλαξης (6
ώρες)
7.2.1. Ρόλος Αρχιφύλακα
7.2.2. Ρόλος Υπαρχιφύλακα
7.2.3. Ρόλος Φύλακα ανά θέση εργασίας
7.2.4. Μελέτη περιπτώσεων και ασκήσεις προσομοίωσης
8η ΔΙΔΑΚΤΙΚΗ ΕΝΟΤΗΤΑ: ΔΙΑΧΕΙΡΙΣΗ ΠΛΗΡΟΦΟΡΙΩΝ
ΚΑΙ ΕΚΤΙΜΗΣΗ ΚΙΝΔΥΝΟΥ (9 ώρες)
8.1. Διαχείριση πληροφοριών (3 ώρες)
8.1.1. Συλλογή, αξιολόγηση και ανάλυση πληροφοριών
8.1.2. Ταξινόμηση, αξιοποίηση και μετάδοση πληροφοριών
8.2. Εκτίμηση κινδύνου (6 ώρες)
8.2.1. Αναγνώριση και εκτίμηση κινδύνου στα καταστήματα κράτησης
8.2.2. Παράγοντες ενίσχυσης της ευαλωτότητας των
κρατουμένων
8.2.3. Διαδικασίες αλλαγής συμπεριφοράς κρατουμένων
8.2.4. Δείκτες αναγνώρισης ριζοσπαστικοποίησης
κρατουμένων που οδηγεί στον βίαιο εξτρεμισμό και
την τρομοκρατία
8.2.5. Διεθνή εργαλεία αξιολόγησης κινδύνου για την
ριζοσπαστικοποίηση και τον βίαιο εξτρεμισμό
9η ΔΙΔΑΚΤΙΚΗ ΕΝΟΤΗΤΑ: ΔΙΕΠΑΓΓΕΛΜΑΤΙΚΗ ΣΥΝΕΡΓΑΣΙΑ (6 ώρες)
9.1. Ρόλος διοικητικού, επιστημονικού προσωπικού
και εξωτερικών συνεργατών των σωφρονιστικών καταστημάτων (6 ώρες)
9.1.1. Ρόλος Προϊσταμένων Διεύθυνσης και Τμημάτων
9.1.2. Ρόλος διοικητικού προσωπικού
9.1.3. Ρόλος ιατρικού, νοσηλευτικού και λοιπού επιστημονικού προσωπικού
9.1.4. Εκπαιδευτικοί και εκπρόσωποι της Κοινωνίας των
Πολιτών στο σωφρονιστικό κατάστημα
9.1.5. Διαδικασίες διεκπεραίωσης αιτημάτων κρατουμένων
9.1.6. Σύνταξη αναφορών και αρχειοθέτηση εγγράφων. Πρακτικές ασκήσεις
Άρθρο 7
ΔΙΔΑΣΚΟΜΕΝΑ ΜΑΘΗΜΑΤΑ ΠΡΟΓΡΑΜΜΑΤΟΣ
ΣΠΟΥΔΩΝ ΒΑΣΙΚΗΣ ΕΚΠΑΙΔΕΥΣΗΣ ΠΡΟΣΩΠΙΚΟΥ
ΕΞΩΤΕΡΙΚΗΣ ΦΡΟΥΡΗΣΗΣ
1η ΔΙΔΑΚΤΙΚΗ ΕΝΟΤΗΤΑ: ΕΘΝΙΚΟ ΣΩΦΡΟΝΙΣΤΙΚΟ
ΣΥΣΤΗΜΑ, ΕΥΡΩΠΑΪΚΟΙ ΚΑΙ ΔΙΕΘΝΕΙΣ ΚΑΝΟΝΕΣ ΕΚΤΙΣΗΣ ΠΟΙΝΩΝ (18 ώρες)
1.1 Βασικές Αρχές Απονομής Ποινικής Δικαιοσύνης
(6 ώρες):
1.1.1. Σκοπός και λειτουργία των ποινικών νόμων, 1.1.2.
Κατηγορίες αξιόποινων πράξεων,
1.1.3. Διάκριση ποινών (κύριες και παρεπόμενες ποινές), 1.1.4. Κανόνες επιμέτρησης ποινών,
1.1.5. Τρόποι έκτισης ποινών και μέτρων ασφαλείας,
1.1.6. Δίκαιο για ανηλίκους παραβάτες (αναμορφωτικά,
θεραπευτικά μέτρα και περιορισμός σε ειδικό κατάστημα
κράτησης νέων)
1.2. Σωφρονιστική Νομοθεσία (8 ώρες): 1.2.1. Ιστορική
αναδρομή του σωφρονιστικού συστήματος στην Ελλάδα, 1.2.2. Γενικές Αρχές Σωφρονιστικού Κώδικα, 1.2.3.
Διάρθρωση, οργάνωση και λειτουργία καταστημάτων
κράτησης, 1.2.4. Όργανα διοίκησης και εποπτείας καταστημάτων κράτησης, 1.2.5. Εξωτερικός έλεγχος από
εθνικά, ευρωπαϊκά και διεθνή όργανα και επιτροπές
(Συνήγορος του Πολίτη - Εθνικός Μηχανισμός Πρόληψης των Βασανιστηρίων και της Κακομεταχείρισης, CPT,
ECHR κ.α.)
1.3 Βασικές αξίες και κανόνες δεοντολογίας σε ευρωπαϊκά και διεθνή νομικά κείμενα (4 ώρες): 1.3.1. Συστά-
σεις του Συμβουλίου της Ευρώπης, 1.3.2. Ευρωπαϊκοί
Σωφρονιστικοί Κανόνες, 1.3.3. Ελάχιστοι Κανόνες του
Οργανισμού Ηνωμένων Εθνών για τη Μεταχείριση των
Κρατουμένων (Nelson Mandela Rules)
2η ΔΙΔΑΚΤΙΚΗ ΕΝΟΤΗΤΑ: ΜΕΤΑΧΕΙΡΙΣΗ ΚΡΑΤΟΥΜΕΝΩΝ ΚΑΙ ΑΝΘΡΩΠΙΝΑ ΔΙΚΑΙΩΜΑΤΑ (24 ώρες)
2.1. Εγκλεισμός, η έννοια και οι συνέπειές του (ώρες 6):
2.1.1. Ψυχική υγεία και πρόληψη της αυτοκαταστροφικής συμπεριφοράς, 2.1.2. Ανάσχεση φαινομένων βίαιης
συμπεριφοράς και συγκρούσεων
2.2. Η κοινωνία της Φυλακής (ώρες 12): 2.2.1. Γενικά
χαρακτηριστικά του πληθυσμού των κρατουμένων, 2.2.2.
Ειδικά χαρακτηριστικά και ανάγκες των ευάλωτων ομάδων κρατουμένων (ΑμεΑ, τοξικοεξαρτημένοι, ΛΟΑΤΚΙ,
ανήλικοι κ.λπ.), 2.2.3. Πολιτισμική ετερότητα και διαπολιτισμική επικοινωνία στα σωφρονιστικά καταστήματα
2.3 Η αποστολή και ο ρόλος του προσωπικού των σωφρονιστικών καταστημάτων (ώρες 6): 2.3.1. Προστασία
δικαιωμάτων κρατουμένων, 2.3.2. Η συμβολή του προσωπικού των σωφρονιστικών καταστημάτων στην κοι-
νωνική επανένταξη των κρατουμένων
3η ΔΙΔΑΚΤΙΚΗ ΕΝΟΤΗΤΑ: ΘΕΜΑΤΑ ΑΣΦΑΛΕΙΑΣ ΚΑΤΑΣΤΗΜΑΤΩΝ ΚΡΑΤΗΣΗΣ (30 ώρες)
3.1. Είδη ασφαλείας (6 ώρες): 3.1.1. Στατική ασφάλεια,
3.1.2. Διαδικαστική ασφάλεια, 3.1.3. Δυναμική ασφάλεια
3.2. Αρχές διασφάλισης εύρυθμης λειτουργίας των καταστημάτων κράτησης (18 ώρες): 3.2.1. Έλεγχος προσώ-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
πων και αντικειμένων, 3.2.2. Επιτήρηση εγκαταστάσεων
με τη χρήση συμβατικών και ηλεκτρονικών μέσων και
μεθόδων, 3.2.3. Διαφοροποιημένα πλαίσια ασφάλειας
και προστασίας κρατουμένων, 3.2.4. Επίλυση προβλημάτων ασφάλειας και λήψη αποφάσεων
3.3. Πειθαρχικό Δίκαιο κρατουμένων (6 ώρες): 3.3.1.
Πειθαρχικά παραπτώματα των κρατουμένων, 3.3.2. Πειθαρχικές ποινές, 3.3.3. Πειθαρχικός έλεγχος
4η ΔΙΔΑΚΤΙΚΗ ΕΝΟΤΗΤΑ: ΔΙΑΧΕΙΡΙΣΗ ΚΡΙΣΕΩΝ (33
ώρες)
4.1 Χαρακτηριστικά και τύποι κρίσεων (12 ώρες): 4.1.1.
Ενδεχόμενες αιτίες για την εκδήλωση κρίσεων, 4.1.2. Τύποι κρίσεων στα καταστήματα κράτησης, 4.1.3. Ενδείξεις
κρίσης σε καταστήματα κράτησης, 4.1.4. Στάδια κλιμάκωσης κρίσεων
4.2. Καλές πρακτικές διαχείρισης κρίσεων (12 ώρες):
4.2.1. Τεχνικές πρόληψης και αποκλιμάκωσης, 4.2.2. Διαπραγμάτευση - διαμεσολάβηση, 4.2.3. Διαχείριση βίαιων
κρατουμένων
4.3. Ο ρόλος του προσωπικού στην πρόληψη και αντιμετώπιση κρίσεων (9 ώρες):
4.3.1. Η σημασία της επικοινωνίας στην επίλυση συγκρούσεων, 4.3.2. Τρόποι κλιμακούμενης παρέμβασης
προσωπικού, αρχή της αναλογικότητας, 4.3.3. Ανάλυση
περιπτώσεων κρίσεων και έκτακτων περιστατικών
5η ΔΙΔΑΚΤΙΚΗ ΕΝΟΤΗΤΑ: ΘΕΜΑΤΑ ΥΓΕΙΑΣ - ΥΓΙΕΙΝΗΣ ΠΡΩΤΩΝ ΒΟΗΘΕΙΩΝ (27 ώρες)
5.1. Θέματα υγείας (11 ώρες): 5.1.1. Θεσμικό πλαίσιο,
το δικαίωμα στην υγεία, 5.1.2. Αντιμετώπιση πανδημιών,
λοιμωδών και σεξουαλικώς μεταδιδόμενων νοσημάτων
5.1.3. Φροντίδα υγείας ευάλωτων ομάδων κρατουμένων
(ΑμεΑ, τοξικοεξαρτημένοι, ΛΟΑΤΚΙ, ανήλικοι κ.λπ.), 5.1.4.
Ειδικά θέματα υγείας (διαπολιτισμική φροντίδα, απεργία
πείνας, κ.ά.)
5.2. Θέματα υγιεινής (4 ώρες): 5.2.1. Καθαριότητα των
χώρων της φυλακής, 5.2.2. Ατομική υγιεινή προσωπικού
και κρατουμένων, 5.2.3. Διατροφή. Άσκηση
5.3. Πρώτες βοήθειες (12 ώρες): 5.3.1. Παρέμβαση σε
περιπτώσεις άμεσης ανάγκης. Συνεργασία με το εξειδικευμένο προσωπικό, 5.3.2. Βασική υποστήριξη της ζωής
(αεραγωγοί, αναπνοή, κυκλοφορία αίματος), ΚΑΡΠΑ/
αυτόματος εξωτερικός απινιδωτής, χορήγηση ναλοξόνης, 5.3.3. Πνιγμονή από ξένο σώμα, 5.3.4. Ατυχήματα,
τραυματισμοί, 5.3.5. Κουτί πρώτων βοηθειών, 5.3.6 Πρώτες Βοήθειες Ψυχικής Υγείας
6η ΔΙΔΑΚΤΙΚΗ ΕΝΟΤΗΤΑ: ΑΥΤΟΑΜΥΝΑ ΚΑΙ ΑΥΤΟΠΡΟΣΤΑΣΙΑ (42 ώρες)
6.1 Αυτοάμυνα (18 ώρες): 6.1.1. Θεσμικό πλαίσιο αυτοάμυνας, 6.1.2. Χώροι ευθύνης: ανά κατηγορία προ-
σωπικού, ζώνες ασφαλείας καταστημάτων κράτησης,
6.1.3. Αποκρούσεις χτυπημάτων (τεχνικές αποκρούσεων,
αποφυγές), 6.1.4. Λαβές συνοδείας, 6.1.5. Χρήση βραχείας ράβδου, 6.1.6. Χρήση χειροπέδων, 6.1.7. Σωματική
έρευνα, 6.1.8. Προστασία του όπλου, 6.1.9. Αντιμετώπιση
Επιθέσεων με μαχαίρι
6.2 Αυτοπροστασία (24 ώρες): 6.2.1. Θεσμικό πλαίσιο
αυτοπροστασίας, 6.2.2. Γενικές αρχές αυτοπροστασίας,
6.2.3. Εκτέλεση υπηρεσίας (οργάνωση και πρακτική αντιμετώπιση θεμάτων ασφάλειας, έρευνας, ελέγχου, εφό-
δων, επισκεπτηρίων, στάσεων, εξεγέρσεων, και άλλων
έκτακτων περιστατικών, 6.2.4. Διαδικασίες περιπολίας,
6.2.5. Έλεγχος κτηρίων, 6.2.6. Μεταγωγές και φρούρηση
νοσηλευόμενων κρατουμένων, 6.2.7. Φρούρηση υπερυψωμένων σκοπιών στα καταστήματα κράτησης, 6.2.8. Εκ-
παίδευση της Ομάδας Αντιμετώπισης Έκνομων Ενεργειών,
6.2.9. Εξωτερικά θυρωρεία καταστημάτων κράτησης
7η ΔΙΔΑΚΤΙΚΗ ΕΝΟΤΗΤΑ: ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΥΠΑΛΛΗΛΩΝ ΕΞΩΤΕΡΙΚΗΣ ΦΡΟΥΡΗΣΗΣ ΣΩΦΡΟ-
ΝΙΣΤΙΚΩΝ ΚΑΤΑΣΤΗΜΑΤΩΝ (18 ώρες)
7.1. Δικαιώματα και υποχρεώσεις του προσωπικού
εξωτερικής φρούρησης των καταστημάτων κράτησης
ως δημοσίων υπαλλήλων (6 ώρες): 7.1.1. Διορισμός, δήλωση περιουσιακής κατάστασης, 7.1.2. Θεμελιώδη δικαι-
ώματα, περιορισμοί και κωλύματα, 7.1.3. Μονιμότητα,
μισθός, άδειες, υπηρεσιακή εξέλιξη, 7.1.4. Πειθαρχικός
και ποινικός έλεγχος, 7.1.5. Κανόνες δεοντολογίας και
υπηρεσιακής συμπεριφοράς, 7.1.6. Προστασία προσωπικών δεδομένων, χρήση των ΜΜΕ και των μέσων κοι-
νωνικής δικτύωσης
7.2. Ρόλος και αρμοδιότητες προσωπικού εξωτερικής
φρούρησης (12 ώρες): 7.2.1. Μεταγωγές και φρούρηση νοσηλευομένων κρατουμένων, 7.2.2. Φρούρηση
υπερυψωμένων σκοπιών-περιπολίες, 7.2.3. Εξωτερικά
θυρωρεία καταστημάτων κράτησης, 7.2.4. Ομάδες Αντιμετώπισης Έκνομων Ενεργειών
8η ΔΙΔΑΚΤΙΚΗ ΕΝΟΤΗΤΑ: ΟΠΛΟΤΕΧΝΙΚΗ- ΣΚΟΠΟΒΟΛΗ (54 ώρες)
8.1 Οπλοτεχνική (14 ώρες): 8.1.1. Βασικά εξαρτήματα
και τεχνικά χαρακτηριστικά των όπλων κατά κατηγορία, 8.1.2. Ασφάλεια όπλων, 8.1.3. Λύση- αρμολόγηση
όπλων, 8.1.4. Πυρομαχικά, 8.1.5. Συντήρηση και καθαρισμός όπλων, 8.1.6. Αλεξίσφαιρη προστασία, 8.1.7. Χρήση
χημικών μέσων
8.2 Σκοποβολή (24 ώρες): 8.2.1. Νομοθετικό πλαίσιο
χρήσης πυροβόλων όπλων, 8.2.2. Κανόνες ασφάλειας ασφαλής χειρισμός πυροβόλων όπλων, 8.2.3. Χειρισμός
περιστρόφων - πιστολιών: [Γέμιση - απογέμιση, Βασικές
αρχές αμυντικής σκοποβολής, Σκοπευτικές στάσεις, Τράβηγμα όπλου από θήκη - πρόταξη, Εμπλοκές- Θεραπεία,
Ειδικός χειρισμός όπλων χειρός με ένα χέρι (δυνατό- αδύνατο)], 8.2.4. Χειρισμός επωμιζόμενων όπλων (υποπο-
λυβόλα - τυφέκια): (Γέμιση - απογέμιση, Ανάρτηση και
μεταφορά, Σκοπευτικές στάσεις, Εμπλοκές- Θεραπεία)
Καθ’ όλη τη διάρκεια των μαθημάτων θα πραγματοποιείται ξηρά προπόνηση.
8.3. Βολές (16 ώρες): 8.3.1. Πιστολιού 9mm x 19mm Περιστρόφου 0,38. 8.3.1α. Σκοπευμένη βολή από δι-
άφορες θέσεις (όρθια, υψηλή - γονατιστή) απόσταση
3-15μ. 20 φυσίγγια Νο 9mm x 19mm και 30 φυσίγγια
0,38, 8.3.1β. Γρήγορη σκοπευμένη βολή από όλες τις
θέσεις, απόσταση 3-10μ., 15 φυσίγγια Νο 9mm x 19mm
και 15 φυσίγγια 0,38, 8.3.2. Υποπολυβόλου ΜΡ - 5: 8.3.2α.
Βολή σκοπευμένη από όρθια θέση και απόσταση 10-25
μ., 20 φυσιγγίων 9mm x 19mm, 8.3.2β. Βολή γρήγορη
σκοπευμένη από όλες τις θέσεις, απόσταση 8-15μ. 30
φυσιγγίων 9mm x 19mm.
8.3.3. Τυφέκιο G3-A3: Βολή σκοπευμένη 20 φυσιγγίων
7,62 mm
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
Κατά την Εκπαίδευση, όλα τα ανωτέρω μαθήματα
βαθμολογούνται.
Άρθρο 8
ΔΙΔΑΚΤΙΚΟ ΠΡΟΣΩΠΙΚΟ
Τα προβλεπόμενα από το προηγούμενο άρθρο μαθήματα διδάσκονται στους εκπαιδευόμενους από κατάλλη-
λο διδακτικό προσωπικό, το οποίο μπορεί να είναι: πανεπιστημιακοί καθηγητές, δικαστικοί λειτουργοί, ειδικοί
επιστήμονες, στελέχη υπουργείων και διαφόρων οργανισμών (Υπουργείου Προστασίας του Πολίτη, Υπουργείου
Δικαιοσύνης, Υπουργείου Υγείας, Υπουργείου Παιδείας
και Θρησκευμάτων, ΚΕ.ΜΕ.Α., Συνηγόρου του Πολίτη,
ΚΕΘΕΑ, ΟΚΑΝΑ, κ.λπ.) με γνώσεις και διδακτική εμπειρία
σχετική με τις διδακτικές ενότητες του Προγράμματος
Σπουδών της Σχολής.
Άρθρο 9
ΚΑΘΗΚΟΝΤΑ - ΥΠΟΧΡΕΩΣΕΙΣ ΔΙΔΑΚΤΙΚΟΥ
ΠΡΟΣΩΠΙΚΟΥ
Το διδακτικό προσωπικό της Σχολής οφείλει:
1) Να διδάσκει την ύλη που καθορίζεται με την παρούσα απόφαση.
2) Να χρησιμοποιεί τα οπτικοακουστικά μέσα της Σχολής, εφόσον αυτό συντελεί στην καλύτερη ανάπτυξη
του μαθήματος.
3) Να εξασφαλίζει τάξη και πειθαρχία στις αίθουσες
κατά την ώρα της διδασκαλίας και για κάθε παρεκτροπή
να ενημερώνει τον διευθυντή της Σχολής.
4) Να προσέρχεται ανελλιπώς και εγκαίρως για τις
παραδόσεις των μαθημάτων, να συμμορφώνεται επακριβώς με τις ώρες του προγράμματος εκπαίδευσης, να
παρακολουθεί συστηματικά την πρόοδο των εκπαιδευομένων και να είναι σε θέση να παρέχει στον διευθυντή και
στον επιστημονικά υπεύθυνο της Σχολής ακριβείς πληροφορίες για την απόδοση του κάθε εκπαιδευόμενου.
5) Να αναγράφει στο βιβλίο ωρών διδασκαλίας το διδαχθέν θέμα και να υπογράφει στην αντίστοιχη στήλη.
6) Να ειδοποιεί, σε περίπτωση απρόοπτου κωλύματος,
λόγω ανωτέρας βίας, που εμποδίζει την προσέλευσή
του στη Σχολή για τη διδασκαλία του μαθήματος του
ή που προκαλεί καθυστέρηση της προσέλευσής του,
περί τούτου, έγκαιρα, τη γραμματεία της Σχολής. Στην
περίπτωση αυτή δύναται είτε να εφαρμοστεί η μέθοδος
της τηλεκπαίδευσης, εφόσον είναι τεχνικά εφικτό και το
επιτρέπει το περιεχόμενο του διδασκόμενου μαθήματος,
είτε να αναπληρωθούν οι διδασκόμενες ώρες κατά τις
απογευματινές ώρες των υπολειπόμενων ημερών εκπαίδευσης.
Άρθρο 10
ΓΡΑΜΜΑΤΕΑΣ ΤΗΣ ΣΧΟΛΗΣ
Ο γραμματέας της Σχολής υποστηρίζει τον διευθυντή
της Σχολής σε θέματα σχετικά με τη διοίκηση και την
εκπαίδευση. Οι αρμοδιότητες του είναι οι εξής:
α) Επιβλέπει και μεριμνά για την εύρυθμη λειτουργία
της εκπαίδευσης, την ακριβή εφαρμογή του ωρολόγιου
προγράμματος εκπαίδευσης και παρακολουθεί τη συμπεριφορά και την επίδοση των εκπαιδευομένων.
β) Μεριμνά για τις διαδικασίες που σχετίζονται με την
έκδοση των αναγκαίων αποφάσεων του διευθυντή της
Σχολής, σχετικά με την εκπαίδευση και επιβλέπει την
εκτέλεση τους.
γ) Ενεργεί επιθεωρήσεις στις αίθουσες διδασκαλίας
και λοιπούς χώρους των εγκαταστάσεων της Σχολής
και βεβαιώνει για την επάρκεια και κανονική λειτουργία τους.
δ) Ελέγχει τα υπηρεσιακά βιβλία της Σχολής (παρουσιολόγια διδασκόντων και εκπαιδευομένων, αδειών και
συμβάντων κ.λπ.).
Άρθρο 11
ΑΞΙΟΛΟΓΗΣΗ ΕΚΠΑΙΔΕΥΟΜΕΝΩΝ ΚΑΤΑ ΤΗ
ΔΙΑΡΚΕΙΑ ΤΗΣ ΕΚΠΑΙΔΕΥΣΗΣ
Οι εκπαιδευόμενοι κατά τη διάρκεια της εκπαίδευσης
αξιολογούνται, ως εξής:
1. Με βαθμολόγηση των γνώσεων, κατά τη διάρκεια
των διδακτικών ενοτήτων ή ύστερα από γραπτή δοκιμασία (τεστ) με το σύστημα της πολλαπλής επιλογής σε εί-
κοσι πέντε (25) τουλάχιστον ερωτήσεις α) στις διδακτικές
ενότητες 1 έως 5 και στις διδακτικές ενότητες 7 έως 9, του
άρθρου 6 της παρούσας και β) στις διδακτικές ενότητες
1 έως 5 και στη διδακτική ενότητα 7, του άρθρου 7 της
παρούσας, στην ύλη που έχουν διδαχθεί σε αντιστοιχία
με τον εκάστοτε κλάδο.
2. Με βαθμολόγηση των δεξιοτήτων τους, κατόπιν
πρακτικής δοκιμασίας στη διδακτική ενότητα 6, του
άρθρου 6 και στις διδακτικές ενότητες 6 και 8, του άρθρου 7 της παρούσας. Για τα γνωστικά αυτά αντικείμενα,
συνεκτιμάται η επίδοση των εκπαιδευομένων κατά την
αντιμετώπιση εικονικών περιστατικών, η συμμετοχή τους
σε λοιπές πρακτικές εφαρμογές (τεχνικές αυτοάμυνας,
εικονικές έρευνες κ.λπ.), το θάρρος, η αποφασιστικότητα,
η πρωτοβουλία, η αυτοκυριαρχία, η φυσική αντοχή και
η ικανότητα προσαρμογής στις πραγματικές συνθήκες
της αποστολής τους.
3. Ιδιαίτερα, λαμβάνεται υπόψη για τη βαθμολογία των
διδακτικών ενοτήτων η εν γένει διαγωγή του εκπαιδευόμενου, ήτοι η πειθαρχία, η ευπρεπής εμφάνιση και η
ευσυνειδησία του.
4. Η κλίμακα βαθμολόγησης ορίζεται από 0 έως 20.
5. Οι υπεύθυνοι των εξετάσεων για την κάθε διδακτική
ενότητα οφείλουν, μετά την ολοκλήρωση των εξετάσεων
να παραδώσουν στο διευθυντή της Σχολής υπογεγραμμένη ονομαστική κατάσταση, στην οποία θα αναγράφο-
νται αναλυτικά η γραπτή βαθμολογία ή η βαθμολογία
προφορικής ή πρακτικής άσκησης καθενός από τους
εξετασθέντες, καθώς και το εξεταστικό υλικό.
6. Το πρόγραμμα των εξετάσεων καθορίζεται με απόφαση του διευθυντή της Σχολής.
7. Ο επιστημονικά υπεύθυνος της Σχολής καταρτίζει
τελικό Πίνακα Αποτελεσμάτων κατά σειρά επιτυχίας,
στον οποίο αναγράφεται το ονοματεπώνυμο και το πατρώνυμο του εκπαιδευόμενου, ο βαθμός του γραπτού ή
προφορικού ή ο βαθμός πρακτικής άσκησης και ο μέσος
όρος βαθμολογίας του κάθε μαθήματος και ο τελικός
βαθμός επίδοσης, ο οποίος προκύπτει από τη διαίρεση
του αθροίσματος του μέσου όρου βαθμολογίας των μαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1599/02.04.2025
θημάτων με τον αριθμό των μαθημάτων. Σε περίπτωση
ισοβαθμίας η σειρά καθορίζεται αλφαβητικά.
8. Αναβαθμολόγηση γραπτών δεν επιτρέπεται.
Άρθρο 12
ΑΠΟΤΕΛΕΣΜΑΤΑ ΕΚΠΑΙΔΕΥΣΗΣ
1. Επιτυχών θεωρείται ο εκπαιδευόμενος, ο οποίος συγκεντρώνει βαθμό τελικής επίδοσης σε κάθε διδακτική
ενότητα τη βάση βαθμολογίας δέκα (10).
2. Ανεξεταστέος θεωρείται ο εκπαιδευόμενος, ο οποίος
δεν συγκεντρώνει τη βάση βαθμολογίας δέκα (10) σε
τρεις το πολύ διδακτικές ενότητες, συγκεντρώνει όμως
βαθμολογία ίση με το άθροισμα των βάσεων του συνόλου των διδακτικών ενοτήτων. Στον ανεξεταστέο δίνεται
η δυνατότητα επανεξέτασης στις διδακτικές ενότητες,
στις οποίες βαθμολογήθηκε κάτω από τη βάση.
3. Αποτυχών θεωρείται: α) ο εκπαιδευόμενος που δεν
συγκεντρώνει βαθμολογία ίση με το άθροισμα των βάσεων του συνόλου των διδακτικών ενοτήτων και β) ο
εκπαιδευόμενος που δεν συγκεντρώνει τη βάση βαθμολογίας δέκα (10) σε πάνω από τρεις διδακτικές ενότητες.
Άρθρο 13
ΕΝΑΡΞΗ ΙΣΧΥΟΣ
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Μαρτίου 2025
Οι Υφυπουργοί
Εθνικής Οικονομίας
και Οικονομικών
Προστασίας του Πολίτη
ΑΘΑΝΑΣΙΟΣ
ΙΩΑΝΝΗΣ
ΠΕΤΡΑΛΙΑΣ
ΛΑΜΠΡΟΠΟΥΛΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201599.pdf | Tokens: 32890]